Diari Oficial de la Generalitat Valenciana


Sumari del DOGV 4528, del 23-06-2003 (2003/7395)

Informació pública del projecte d'urbanització del sector PP-4 Xovaes del Pla General d'Ordenació Urbana de la Vila Joiosa (Alacant).
-------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7395


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització del sector PP-4 Xovaes del Pla General d'Ordenació Urbana de la Vila Joiosa (Alacant). [2003/F7395]
  
Per mitjà del present edicte, es fa públic que l'alcalde, en data 5 de juny de 2003, amb el número 2.833, ha dictat la següent resolució que literalment expressa:
  
«... Vist l'acord del Ple de la corporació, adoptat en sessió ordinària celebrada el dia 2 de gener de 2003, on en el punt de l'orde del dia referit al programa d'actuació integrada del sòl urbanitzable PP-4 Xovaes, on entre altres punts s'acorda la decisió: ?... Un. Acordar la programació per gestió indirecta del sector PP-4, Xovaes, per a desenrotllar l'alternativa tècnica proposada per Hermanos Ávila 1, SL, si bé no s'estima procedent l'aprovació del projecte d'urbanització, que a efectes del present acord es considerarà com a avantprojecte... Dos. Designar com a agent urbanitzador la citada mercantil Hermanos Ávila 1, SL...-
  
Vist l'acord del Ple de la corporació, adoptat en sessió ordinària celebrada el dia 3 d'abril de 2003, on entre altres punts s'acorda: ?... Únic. Acceptar la cessió per part de la mercantil Hermanos Ávila 1, SL, de la condició d'urbanitzador en el programa d'actuació integrada del sector PP-4 Xovaes a favor de Hermanos Ávila Xovaes, SL...-
  
Vista la instància presentada per Juan Ávila Romá, en nom i representació de la mercantil Hermanos Ávila 1, SL, de 12 de març de 2003, amb número de registre d'entrada 2.453/2003, per mitjà de la qual es presenta projecte d'urbanització del sector PP-4 Xovaes.
  
Vista la instància presentada per Juan Ávila Romá, en nom i representació de la mercantil Hermanos Ávila 1, SL, i Hermanos Ávila Xovaes, SL, de 2 de juny de 2003, amb número de registre d'entrada 5.399/2003, on s'expressa: - Exposa: ... Que la documentació presentada a nom de la mercantil Hermanos Ávila 1, SL ... s'entenga a tots els efectes presentada a nom de la mercantil Hermanos Ávila Xovaes, SL.
  
Atés el que s'establix en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: - Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten al costat dels programes o plans.-
  
Atés el que s'establix en l'article 45 i següents de la Llei Reguladora de l'Activitat Urbanística, resolc:
  
1. Sotmetre a informació pública:
  
Projecte d'urbanització del sector PP-4 Xovaes del Pla General d'Ordenació Urbana de la Vila Joiosa (Alacant).
  
Presentada per Juan Ávila Romá, en nom i representació de la mercantil Hermanos Ávila Xovaes, SL, en condició d'agent urbanitzador del sector PP-4 Xovaes. La dita documentació es va presentar per mitjà de registre d'entrada número 2.453/2003, de 12 de març.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als que consten com a titulars cadastrals de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana. Es podran presentar al·legacions durant el dit període. Tota la documentació tècnica objecte d'informació pública es troba a les oficines d'Urbanisme, síties al carrer d'Hernán Cortés, número 2, en horari de 09.00 fins a les 13.00 hores, de dilluns a divendres, ambdós inclusivament...»
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.